คลังเปิดตัวประกันภัยชาวนา
คลังกดปุ่มประกันภัยชาวนา ดีเดย์ครั้งแรกให้ชาวนาจ่ายค่าเบี้ยประกันไร่ละ 50 บาท ได้รับชดเชยถึงไร่ละ 2,006 บาท
28 มิ.ย. 2554

คลังกดปุ่มประกันภัยชาวนา ดีเดย์ครั้งแรกให้ชาวนาจ่ายค่าเบี้ยประกันไร่ละ 50 บาท ได้รับชดเชยถึงไร่ละ 2,006 บาท
นายกรณ์ จาติกวณิช รมว.คลัง กล่าวว่า การประกันพืชผลได้เริ่มดำเนินการกับการปลูกข้าวในฤดูกาลที่จะถึงใหม่นี้แล้ว ถือเป็นโครงการต่อเนื่องจากการประกันรายได้ ทำให้การดูแลเกษตรกรครบวงจร ทั้งเรื่องของรายได้ และความเสี่ยงจากการปลูกข้าว
สำหรับการประกันพืชผล ชาวนาที่เป็นลูกค้าของธนาคารเพื่อการเกษตรและสหกรณ์การเกษตร (ธ.ก.ส.) และอยู่ในโครงการประกันรายได้ สามารถสมัครเข้าโครงการได้ โดยค่าเบี้ยประกันอยู่ที่ไร่ละ 130 บาท รัฐบาลจะออกให้ 70 บาท และ เกษตรกรออก 60 บาท โดยในฤดูกาลแรกนี้ ธ.ก.ส. จะช่วยออกเงินให้ชาวนาไร่ละ 10 บาท ทำให้ชาวนาจ่ายจริงเพียงไร่ละ 50 บาท
นอกจากนี้ชาวนาที่สมัครเข้าโครงการประกันพืชผล และกู้เงินจากธนาคาร ธ.ก.ส. ยังได้รับการลดดอกเบี้ยให้อีก 1% เป็นเวลา 6 เดือน เพื่อจูงใจให้เกษตรกรมาเข้าโครงการจำนวนมาก
สำหรับประกันดังกล่าวจะคุ้มครองจากภัยธรรมชาติ โดยเกษตรกรได้รับชดเชยถถึง 2,006 บาทต่อไร จากที่ก่อนหน้านี้ได้รับการชดเชยจากภาครัฐเพียง 606 บาทต่อไรเท่านั้น
นายกรณ์ กล่าวว่า คาดว่าจะมีชาวนาเข้าโครงการประกันในปีแรกคิดเป็นพื้นที่เพราะปลูก 10 ล้านไร่ จากทั้งหมดที่ทำประกันรายได้ไว้ 50 ล้านไร่ คาดว่าจะขยายเพิ่มขึ้นในปีต่อไป
ทั้งนี้ ธ.ก.ส. เปิดขายกรรฒธรรม์ให้ชาวนาตั้งแค่วันที่ 1-31 ก.ค. 2554 สำหรับพื้นที่เพาะปลูกทุกภาค ยกเว้นภาคใต้ที่จะขายตั้งแต่วันที่ 1-31 ส.ค. 2554